text: EfB-trup skal på plads hurtigst muligt
  11 juni 2014 kl. 17.05
  Esbjerg fB indledte onsdag deres forberedelser til den kommende sæson, men spillertruppen er ikke på plads endnu, og det skal den meget snart.
  Profilerne Peter Ankersen og Kian Hansen er rykket til udenlandske klubber, og deres erstatninger er ikke fundet endnu. Indtil videre har klubben kun hentet forsvarsspilleren Eddi Gomes fra HB Køge.
  - Vi har sagt, at vi vil have en trup, der er mindst ligeså stærk som sidste år og helst stærkere, siger cheftræner Niels Frederiksen til TV SYD.
  Esbjerg fB?s ambition for denne sæson er at komme så langt som muligt i Europa League og ende i top-seks i Superligaen. Klubben spiller sin første træningskamp den 22. juni mod AGF.
  Så er kampprogrammet for den kommende sæson på plads :-) http://t.co/5Pzd2uwlrI
  
  